Uriaşul care şi-a făcut curaj să voteze pentru prima dată în viață.
Shaq a câştigat patru titluri în NBA şi a fost votat MVP în 2000. Donald Trump a devenit preşedinte în 2016 datorită colegiului electoral. Deşi nu a votat până acum, Shaq a promovat candidaţi în mai multe alegeri locale.
Shaquille O’Neal a reuşit multe lucruri în baschet care ar putea fi considerate imposibile, dar ceva important a lipsit din viaţa uriaşului până acum. Hall of Famer-ul Shaq a făcut ceva ce nu mai făcuse niciodată până la 48 de ani: să voteze.Până acum, sistemul electoral din Statele Unite i-a dat bătăi de cap lui Shaq, mai ales după ce, în 2016, Hillary Clinton a pierdut cursa pentru Casa Albă, deşi a câştigat votul popular.Fosta vedetă Lakers a recunoscut în cel mai recent episod al podcastului său că a votat prin corespondenţă în alegerile prezidenţiale."Doamnelor şi domnilor, am o mărturisire. Ştiţi că îmi place întotdeauna să fiu sincer în podcastul meu. N-am votat niciodată până acum, America. Dar, acum fac toate aceste campanii de încurajare a votului, şi ştiţi că, dacă este un lucru care îmi displace, acela este să fiu ipocrit. Cu alte cuvinte, America, am votat pentru prima oară, şi mă simt bine!".